تتر زيزينيا اسكندرية تاني و آه م العشق ياني والرمل الزعفراني ع الشط الكهرماني والسحر اللى احتويته والبحر اللى احتواني والبحر أبو ألف موجة والموجة بألف حالة وانا المغرم صبابة باسكندرية يابا وفكرة كونى انسى في حكم الاستحالة عشقت بحرك وغرقت فيكي وصبحت عندك في العشق حالة وسمعت منك و عشقت بيكي وعجبني قربك على أي حالة وعاشرت فيكي الخواجة يني اجريجي لكن مصراوي جني اسكندراني عاشق أغاني جعان يغني شبعان يغني ويبات في حالة يصبح في حالة وكونه ينسى دي الاستحالة وسمعت صوت النديم نسايم ع البحر صابحة والبحر هايم وسمعت سيد بيقول يا مصري الدنيا صاحية ليه انت نايم ولما عاند وخاني عصري لا شد ضهري ولا خد بنصري بنيت في حضنك ع الرملة قصري وفتحت ع البحر حضن مصري أدي القضية و أدي الرسالة وكوني انسى دي الاستحالة وعمار يا اسكندرية يا جميلة يا ماريا وعد ومكتوب عليا ومسطر ع الجبين لاشرب م الحب حبة وانزل بحر المحبة واسكن حضن الأحبة والناس الطيبين حكاياتك يا زيزينيا حواديت وناس ودنيا في حواري اسكندرية وليالى المنشدين وأما التاريخ يواكب و يزاحم بالمناكب يتعبى ف المراكب وغناوى الصيادين هيلا هيلا وهيلا بيلا شيال والعمر شيلة وهموم الدنيا ليلة فيها القمر حزين ويا موج بحر الليالي عديتك وانت عالي ودفعت المهر غالي بالأيام والسنين وعمار يا اسكندرية يا جميلة يا ماريا